Το Travel Mode (Λειτουργία Ταξιδιού) σάς δίνει τη δυνατότητα να κρύψετε προσωρινά τα στοιχεία σας από όλες τις συσκευές σας. Μόνο τα μυστικά αρχεία που έχετε ορίσει ως “Ασφαλή για Ταξίδι” θα είναι ορατά. Με την απενεργοποίηση του Travel Mode αποκαθίσταται η πρόσβασή σας σε όλα σας τα δεδομένα.
Απλά συνδέεστε στον λογαριασμό σας στο 1Password, ενεργοποιείτε το Travel Mode και όλα τα μυστικά αρχεία που θα ορίσετε να αφαιρεθούν από τα ταξίδια με την εντολή “Remove for Travel” θα εξαφανιστούν προσωρινά από όλες τις εφαρμογές σας του 1Password — χωρίς να μπορεί κανείς να τα εντοπίσει. Για να αποκαταστήσετε τα μυστικά σας αρχεία, απλώς απενεργοποιείτε το Travel Mode στον διαδικτυακό λογαριασμό σας στο 1Password.
Αυτή είναι μια μοναδική λειτουργία που σάς δίνει τη δυνατότητα να διασφαλίσετε το απόρρητο των στοιχείων σας που δεν αισθάνεστε άνετα να δουν άλλα άτομα αν σάς ζητηθεί να παραδώσετε τις ξεκλειδωμένες συσκευές σας στον συνοριακό έλεγχο κάποιας χώρας.